CELEX: 62014CN0525
Language: lt
Date: 2014-11-20 00:00:00
Title: Byla C-525/14: 2014 m. lapkričio 20 d. pareikštas ieškinys byloje Europos Komisija/Čekijos Respublika

9.2.2015   
            
            
               LT
            
            
               Europos Sąjungos oficialusis leidinys
            
            
               C 46/23
            
         2014 m. lapkričio 20 d. pareikštas ieškinys byloje Europos Komisija/Čekijos Respublika
   
   (Byla C-525/14)
   (2015/C 046/30)
   Proceso kalba: čekų
   
      Šalys
   
   
      Ieškovė: Europos Komisija, atstovaujama P. Němečková ir G. Wilms
   
      Atsakovė: Čekijos Respublika
   
      Ieškovės reikalavimai
   
   
               —
            
            
               Priimti sprendimą, kad nepripažindama kai kurių Nyderlandų prabos ženklų, ypač prabos ženklo Waarborg Holland, Čekijos Respublika neįvykdė įsipareigojimų pagal Sutarties dėl Europos Sąjungos veikimo 34 straipsnį.
            
         
               —
            
            
               Priteisti iš Čekijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               1.
            
            
               Nepripažindama kai kurių Nyderlandų prabos ženklų, Čekijos Respublika riboja laisvą tais ženklais pažymėtų tauriųjų metalų ir iš tų metalų pagamintų gaminių judėjimą.
            
         
               2.
            
            
               Net jei taurųjį metalą prabavo trečiojoje valstybėje Nyderlandų prabavimo institucijos filialas, toks gaminys turi būti vertinamas taip pat kaip ir gaminys, kilęs iš Europos Sąjungos, nes taurieji metalai pažymėti prabos ženklais laikantis Nyderlandų normų ir yra galutinai išleidžiami į laisvą apyvartą.
            
         
               3.
            
            
               Čekijos Respublika neįrodė, kad galimas prekės laisvo judėjimo apribojimas yra tinkamas pasiekti tikslą – užtikrinti vartotojų apsaugą, ir neviršija to, kas būti jam pasiekti.